Vi har i tillegg utarbeidet egne retningslinjer for håndtering av seksuell trakassering.
Seksuell trakassering er enhver form for uønsket seksuell oppmerksomhet som har som formål eller virkning å være krenkende, skremmende, fiendtlig, nedverdigende, ydmykende eller plagsom.
Seksuell trakassering kan forekomme overfor personer av motsatt eller samme kjønn. Det kan være del av et atferdsmønster eller skje kun én gang. Det kan være rettet mot en person eller en gruppe personer. Det kan skje gjennom kontakt ansikt til ansikt, men kan også skje gjennom telefonsamtaler, brev, e-post, tekstbeskjeder, via sosiale medier eller annen kommunikasjonsform. I de mest alvorlige tilfellene kan det være snakk om misbruk av myndighet.
Selv om formene for seksuell trakassering kan variere, er et element av trusler eller maktmisbruk en fellesnevner.
Du kan lese mer om våre retningslinjer for håndtering av seksuell trakassering her. Her finner du blant annet mer utdypende informasjon om handlinger som kan regnes som seksuell trakassering.